Informatīvais ziņojums

„Par Kohēzijas politikas fondu 2014.–2020.gada plānošanas perioda ex-ante nosacījumu izpildi”

1. **Risināmā jautājuma būtība**

2012.gada 20.novembrī Ministru kabinetā (turpmāk – MK) tika izskatīts Informatīvais ziņojums Par Eiropas Savienības Vienotā stratēģiskā ietvara fondu 2014. – 2020.gada plānošanas periodā piemērojamo ex-ante nosacījumu izpildes novērtējuma sagatavošanu”, kas noteica veicamos uzdevumus atbildīgajām institūcijām.

2013.gada 2.jūlija MK sēdē tika izskatīts informatīvais ziņojums „Par Kohēzijas politikas fondu 2014.–2020.gada plānošanas perioda plānošanas dokumentu izstrādes progresu’’, kurā iekļauts indikatīvs plānošanas dokumentu izstrādes grafiks. Attiecīgi ziņojumā noteikts, ka nozaru ministrijām sadarbībā ar partneriem līdz 2013.gada 1.oktobrim nepieciešams nodrošināt ex-ante nosacījumu izpildi, ja nepieciešams, nodrošinot nozares politikas attīstības plānošanas dokumentu izstrādi vai aktualizēšanu un apstiprināšanu MK, lai nodrošinātu Eiropas Savienības (turpmāk – ES) Kohēzijas politikas fondu 2014.–2020.gada plānošanas dokumentu projektos iekļauto prioritāro virzienu stratēģisko pamatojumu atbilstoši Eiropas Komisijas (turpmāk –EK) neformālās saskaņošanas ietvaros izteiktajiem komentāriem, minētajos dokumentos iekļaujot vajadzību analīzi, pamatojumu par efektīvākajiem piedāvātajiem risinājumiem, sasniedzamajiem rezultātiem un nepieciešamo finansējumu, līdz plānošanas dokumentu oficiālajai iesniegšanai EK.

2013.gada 8.jūlijā Latvija iesniedza EK Kohēzijas politikas fondu 2014.–2020.gadam plānošanas dokumentu projektus – Partnerības līgumu ES fondu ieviešanai 2014.–2020.gada plānošanas periodam, savukārt 9.jūlijā – Darbības programmu „Izaugsme un nodarbinātība” (kopā ar Ex-ante izvērtējuma, Vides pārskata, nozaru politikas stratēģiju un pamatnostādņu projektiem). Pēc plānošanas dokumentu projektu iesniegšanas ir uzsākts neformālais EK starpdienestu saskaņošanas process. Tiek plānots, ka neformālā izskatīšana nodrošinās kvalitatīvāku plānošanas dokumentu sagatavošanu un mazinās iespēju saņemt būtiskus EK komentārus oficiālās izskatīšanas ietvaros, kas kavētu plānošanas dokumentu apstiprināšanu un ieviešanu. Atbilstoši 2013.gada 2.jūlijā ziņojumā norādītajam laika grafikam Latvijai oficiāli 2014.–2020.gada ES fondu perioda plānošanas dokumentus būtu jāiesniedz EK 2013.gada oktobrī, lai EK līdz 2013.gada decembra beigām varētu pieņemt lēmumu par plānošanas dokumentu apstiprināšanu.

Informējam, ka laika grafikā ir notikušas izmaiņas, jo ES Padome un Eiropas Parlaments nav apstiprinājuši priekšlikumu Eiropas Parlamenta un Padomes regulai, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006, kā arī no EK nav saņemti komentāri par EK starpdienestu saskaņošanai iesniegto plānošanas dokumentu projektiem. Līdz ar to ir veiktas izmaiņas plānotajā laika grafikā (skat.1.attēlu),lai nodrošinātu kvalitatīvu plānošanas dokumentu sagatavošanu.

1.attēls

Plānotais laika grafiks

| Veicamie uzdevumi: | 2013 | | | | | | | | | | | | 2014 | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Oktobris | | | | Novembris | | | | Decembris | | | | Janvāris | | | |
| 1. Komentāru saņemšana no EK par PL\* un DP\*\* un nosūtīšana ministrijām |  |  |  |  |  |  |  |  |  |  |  |  |  |  |  |  |
| 1. Valsts sekretāru sanāksmē izsludināto PL\* un DP\*\* saskaņošanas process |  |  |  |  |  |  |  |  |  |  |  |  |  |  |  |  |
| 1. Diskusijas par EK komentāriem par PL\* un DP\*\* ar ministriju un sociālo partneru pārstāvjiem |  |  |  |  |  |  |  |  |  |  |  |  |  |  |  |  |
| 1. PL\* un DP\*\* precizēšana |  |  |  |  |  |  |  |  |  |  |  |  |  |  |  |  |
| 1. Ex-ante izvērtējuma veikšana un gala ziņojuma saņemšana |  |  |  |  |  |  |  |  |  |  |  |  |  |  |  |  |
| 1. EK komentāru un precizētā PL un DP izskatīšana Koalīcijas darba grupā par ES fondiem |  |  |  |  |  |  |  |  |  |  |  |  |  |  |  |  |
| 1. Neformālās konsultācijas ar EK par saņemtajiem komentāriem un ex-ante nosacījumu izpildi |  |  |  |  |  |  |  |  |  |  |  |  |  |  |  |  |
| 1. PL\* un DP\*\* izskatīšana Pagaidu uzraudzības komitejā |  |  |  |  |  |  |  |  |  |  |  |  |  |  |  |  |
| 1. PL\* un DP\*\* iesniegšana MK apstiprināšanai |  |  |  |  |  |  |  |  |  |  |  |  |  |  |  |  |
| 1. PL\* un DP\*\* iesniegšana EK |  |  |  |  |  |  |  |  |  |  |  |  |  |  |  |  |

\* Partnerības līgums Eiropas struktūrfondu un investīciju fondu 2014.–2020.gada plānošanas periodam

\*\* Darbības programma „Izaugsme un nodarbinātība”

1. **Piedāvātais risinājums**

Ņemot vērā augstāk minēto, Finanšu ministrija ierosina noteikt vienotu un skaidru ES Kohēzijas politikas fondu 2014.–2020.gada plānošanas perioda investīcijām nepieciešamo nozaru politikas plānošanas dokumentu un stratēģiju apstiprināšanas termiņu, nosakot, ka Ekonomikas ministrijai, Izglītības un zinātnes ministrijai, Kultūras ministrijai, Labklājības ministrijai, Tieslietu ministrijai, Satiksmes ministrijai, Veselības ministrijai, Vides aizsardzības un reģionālās attīstības ministrijai un Valsts kancelejai, ņemot vērā EK neformālā dialoga ietvaros izteiktos komentārus, līdz 2013.gada 1.decembrim sadarbībā ar partneriem jānodrošina nozares politikas attīstības plānošanas dokumentu izstrādi vai aktualizēšanu, apstiprināšanu MK par laika periodu līdz 2020.gadam nozarēs, kuru ietvaros pamatoti Eiropas Savienības fondu ieguldījumi 2014.–2020.gada plānošanas periodam, minētajos dokumentos nodrošinot vajadzību analīzi un/vai stratēģiskās plānošanas instrumenta, kas ļauj noteikt stiprās un vājās puses, kā arī iespējas un draudus, izmantošanu, kā arī pamatojumu par efektīvākajiem piedāvātajiem risinājumiem, sasniedzamajiem rezultātiem un nepieciešamo finansējumu. Izstrādātajiem politikas plānošanas dokumentiem ir jāatbilst kritērijiem, kas noteikti EK ex-ante nosacījumu vadlīnijās[[1]](#footnote-1). Ja atbildīgas institūcijas neiesniedz politikas plānošanas dokumentus, kas pamato Eiropas Savienības Kohēzijas fondu plānošanas dokumentos iekļauto prioritāro virzienu atbilstību ex-ante nosacījumiem, tad atbildīgās institūcijas līdz 2013.gada 1.decembrim iesniedz Finanšu ministrijai izklāstu par veicamajām darbībām un laika grafiku attiecīgo politikas plānošanas dokumentu izstrādei un apstiprināšanai Ministru kabinetā.

Finanšu ministrs A.Vilks

*04.10.2013 14:52*

*722*

*Astrīda Celmiņa*

*Eiropas Savienības fondu stratēģijas departamenta*

*Stratēģiskās plānošanas nodaļas vecākā eksperte*

*Tālr.: 67083877; Fakss: 67095697*

*Astrida.Celmina@fm.gov.lv*

1. Pieejamas: <http://ec.europa.eu/regional_policy/what/future/pdf/preparation/part2_guidance_ex-ante_conditionalities_guidance.pdf> [↑](#footnote-ref-1)